61965J0011
DOMSTOLENS DOM
AF 14. DECEMBER 1965
Dominico Morina
mod Europa-Parlamentet
Sag 11/65
Processprog: Fransk
Angående:
—
Annullation af den interne udvælgelsesprøve nr. B 10 til besættelse af en stilling som teknisk assistent i generaldirektoratet for administration;
—
annullation af to beslutninger fra Europa-Parlamentets generalsekretær om at ansætte Marie-Therese Louwage i en B 5 henholdsvis en B 4-stilling.
Domskonklusion:
Beslutningen af 5. februar 1965 om indplacering af Marie-Therese Louwage i lønklasse B 4 annulleres.
Generaladvokatens forslag til afgørelse:
I søgsmålet mod den af Europa-Parlamentets generalsekretær trufne beslutning af 19. november 1964 om at indplacere fru Louwage som teknisk assistent i lønklasse B 5 fra 1. december 1964, bør sagsøgste frifindes, og beslutningen af 5. februar 1965 om at indplacere hende i kategori B 4 fra samme dato, 1. december 1964, bør annulleres.
Sammendrag
1.
Tjenestemand — ansættelse — udvælgelsesprøve — klage over udnævnelsen — antagelse til realitetsbehandling af påstande om annullation af en udvælgelsesprøve
(EØF-tjenestemandsvedtægten, artikel 29. 91)
2.
Tjenestemænd — ansættelse — udvælgelsesprøve — gennemførelse eller omgørelse — administrationens enekompetence — grænser for Domstolens beføjelser
(EØF-tjenestemandsvedtægten, artikel 29, 71)
1.
Påstandene om annullation af en udvælgelsesprøve kan kun antages til realitetsbehandling, i det omfang de støtter klagen over den udnævnelse, der er en følge af udvælgelsesprøven.
2.
Vurderingen af hensigtsmæssigheden eller nødvendigheden af at gennemføre en udvælgelsesprøve ligger inden for ansættelsesmyndighedens eneområde. Under disse omstændigheder kan Domstolen ikke bestemme, at en udvælgelsesprøve skal gennemføres eller gøres om, uden at trænge ind på et område, hvor den administrative myndighed er enekompetent.